CELEX: 32013D0164
Language: bg
Date: 2013-03-27 00:00:00
Title: 2013/164/ЕС: Решение за изпълнение на Комисията от 27 март 2013 година за отмяна на решения 2003/135/ЕО, 2004/832/ЕО и 2005/59/ЕО за одобрение на плановете за ликвидирането на класическата чума по свинете и за спешно ваксиниране на дивите свине в Германия, Словакия и Франция (нотифицирано под номер C(2013) 1741)

3.4.2013   
            
            
               BG
            
            
               Официален вестник на Европейския съюз
            
            
               L 91/10
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 27 март 2013 година
   за отмяна на решения 2003/135/ЕО, 2004/832/ЕО и 2005/59/ЕО за одобрение на плановете за ликвидирането на класическата чума по свинете и за спешно ваксиниране на дивите свине в Германия, Словакия и Франция
   (нотифицирано под номер C(2013) 1741)
   (само текстовете на немски, словашки и френски език са автентични)
   (2013/164/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (1), и по-специално член 16, параграф 1, член 20, параграф 2, член 25, параграф 3 и член 29, параграф 2 от нея,
   като има предвид, че:
   
               (1)
            
            
               Решение 2003/135/ЕО на Комисията от 27 февруари 2003 г. за одобрение на плановете за ликвидирането на класическата чума по свинете и за спешно ваксиниране на дивите свине срещу класическата чума по свинете в Германия, във федералните щати на Долна Саксония и Северен Рейн-Вестфалия, Рейн-Пфалц и Саарската област (2), Решение 2004/832/ЕО на Комисията от 3 декември 2004 г. за одобрение на плановете за ликвидирането на класическата чума по свинете и за спешно ваксиниране на дивите свине срещу класическата чума по свинете във Vosges (Франция) (3) и Решение 2005/59/ЕО на Комисията от 26 януари 2005 г. за одобрение на плановете за ликвидирането на класическата чума по дивите свине и за спешно ваксиниране на дивите свине срещу класическата чума по свинете в Словакия (4) бяха приети, след като бе потвърдено наличието на класическа чума по дивите свине в някои райони съответно на Германия, Франция и Словакия. С тези решения за посочените държави членки бяха одобрени планове за ликвидирането на класическата чума по свинете и за спешно ваксиниране на дивите свине срещу класическата чума по свинете.
            
         
               (2)
            
            
               С Решение за изпълнение 2012/761/ЕС на Комисията от 30 ноември 2012 г. за одобряване за 2013 г. на представените от държавите членки годишни и многогодишни програми за ликвидиране, контрол и мониторинг на някои болести по животните и зоонози и за одобряване на финансовото участие на Съюза в тези програми (5) се одобряват, inter alia, програмите за контрол и мониторинг на класическата чума по свинете, представени от Германия и Словакия.
            
         
               (3)
            
            
               През 2011 г. Франция и Словакия информираха Комисията и държавите членки за благоприятното положение във връзка с класическата чума по свинете на тяхната територия. Предоставената информация показва, че класическата чума по свинете е била ликвидирана успешно при дивите свине в засегнатите райони на посочените държави членки. Освен това през 2012 г. Германия информира Комисията и държавите членки, че класическата чума по свинете е била ликвидирана успешно при дивите свине в засегнатите райони на посочената държава членка.
            
         
               (4)
            
            
               Съгласно информацията, предоставена от Франция, Германия и Словакия, спешното ваксиниране на дивите свине срещу класическата чума по свинете е преустановено. Освен това в районите, засегнати от болестта, продължава да се поддържа висока степен на контролен мониторинг като част от програмите, одобрени с Решение за изпълнение 2012/761/ЕС. Поради това мерките, предвидени в плановете за ликвидирането на класическата чума по свинете и за спешно ваксиниране на дивите свине срещу класическата чума по свинете, одобрени за посочените държави членки, не са необходими повече.
            
         
               (5)
            
            
               Поради това с цел постигане на яснота и съгласуваност на законодателството на Съюза решения 2003/135/ЕО, 2004/832/ЕО и 2005/59/ЕО следва да бъдат отменени.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Решения 2003/135/ЕО, 2004/832/ЕО и 2005/59/ЕО се отменят.
   Член 2
   Адресати на настоящото решение са Федерална република Германия, Френската република и Словашката република.
   
      Съставено в Брюксел на 27 март 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 316, 1.12.2001 г., стр. 5.
   
      (2)  ОВ L 53, 28.2.2003 г., стр. 47.
   
      (3)  ОВ L 359, 4.12.2004 г., стр. 62.
   
      (4)  ОВ L 24, 27.1.2005 г., стр. 46.
   
      (5)  ОВ L 336, 8.12.2012 г., стр. 83.